  Анжелика Тихонова корреспондент Туннэ, 5-тӥ оштолэзе, Удмуртиысь «Брангурт песянайёс» коллективлэн выль кырӟанзылы клипсы потӥз. Со сярысь ивортодэтъя «Удмуртия» агентстволэн корреспондентэзлы ансамбльлэн кивалтӥсез Ольга Туктарева вераз. «Брангурт песянайёс» «Ӧсэз вӧлак усьтӥськод» кырӟанзы пыр улон сюрес вылын пумиськылӥсь пӧртэм шуг-секытъёс сярысь мадё, котьку но вӧзын матысь адямиос кулэ шуыса верало, азьланезлы оскыны, азьлань мыныны куро. Кырӟанлэсь кылъёссэ Ольга Туктарева ачиз гожтӥз. Улонмы адямилэсь пӧртэмгес кошкиз бере, йыре оломар но малпаськонъёс лыкто, сэре со малпаськон лыктэ ке, бумага вылэ куриське ини, верам потэ ини со сярысь. Адямиос но мед тодозы, кыӵе, маин, кызьы ми улӥськом Ольга Туктарева, «Брангурт песянайёс» коллективлэн кивалтӥсезПусъём, «Брангурт песянайёс» тэк уг пуко. Эшшо выль кырӟанъёс дасяло. Ум дугдылӥське (кырӟан дышетэмысь – ред.), мар ке но ужатыны кулэ ук, пересьёсмы медаз пересьме шуыса, йырзы мед ужалоз шуыса Ольга Туктарева, «Брангурт песянайёс» коллективлэн кивалтӥсез Брангурт песянайёс - Ӧсэз вӧлак усьтӥськод Тегъёс: Удмуртия йӧскалыклулчеберет удмуртъёс Брангуртпесянайёс кырӟан  